05 febbraio 2008
Otime azion di politiche linguistiche
Usgnot la zonte comunâl e jere a Farle e o aprofiti par fâ i compliments al Vicesindic Romano Ciani (te foto) parcè che al à relazionât ai citadins dut par furlan. O ai preseât une vore cheste sielte ancje parcè che l'argoment nol è facil. A dimostrazion che frontâ par furlan temis tecnics come une esposizion di un belanç di un ent nol è impussibil, anzit. No ai pôre a dî che secont me il Vicesindic Ciani al à fat propit une biele figure: al è stât clâr e eficaç. E nissun al à vût nuie ce dî in contrari.
Cun di plui inte stesse maniere al è stât e al sarà fat ogni sere: compliments a la aministrazion par vê decidût di fâ cussì. Cheste e je propit une otime azion di politiche linguistiche.
1 commento:
- ILfurlanist ha detto...
-
Oh, là! Compliments! Finalmentri un Ciani bulo!
- 6/2/08 18:00
ita_Latn fur_Latn fur_Latn fur_Latn ita_Latn ita_Latn unk fur_Latn unk